За развод по взаимно съгласие с чужденец важат същите изисквания за документи и лично явяване, като за българските граждани. Особеностите на процедурата започват на първо място с това, че бракът, ако е сключен в чужбина следва да се регистрира в България. Освен това задължително ако чужденецът на владее български език следва да се изиска от съда да му назначи преводач от съответния език. Особеност на процедурата развод по взаимно съгласие с чужденец е и това, че накрая издаваното решение за развод следва да бъде искано във формат за апостилиране, за да може след съответните процедури да има действие и в съответна друга държава.